ΚΙΝΕΖΙΚΑ ΙΔΕΟΓΡΑΜΜΑΤΑ

ΓΙΑ ΤΑ

HSK 1–3

ΠΕΔΡΟ ΘΕΪΝΟΣ ΑΡΚΟΝΕΣ

© 2023 Pedro Ceinos Arcones

Εικονογράφηση: Γουέι Χουά (Wei Hua)

Σύμβουλοι σε θέματα γλώσσας: Αντρέας Λάιμποκ (Andreas Laimböck), Γκλόρια Χάο (Gloria Hao)

Μετάφραση: Στέφανος Καράμπαλης

peceinos@hotmail.com

Πίνακας Περιεχομένων

ΜΑΘΗΜΑ 1. ΑΝΘΡΩΠΟΙ

ΜΑΘΗΜΑ 2. ΦΩΤΙΑ

ΜΑΘΗΜΑ 3. ΣΥΜΠΑΝ

ΜΑΘΗΜΑ 4. ΓΗ

ΜΑΘΗΜΑ 5. ΠΑΝΩ ΚΑΙ ΚΑΤΩ

ΜΑΘΗΜΑ 6. ΗΛΙΟΣ

ΜΑΘΗΜΑ 7. ΦΕΓΓΑΡΙ

ΜΑΘΗΜΑ 8. ΝΕΡΟ

ΜΑΘΗΜΑ 9. ΔΕΝΤΡΑ

ΜΑΘΗΜΑ 10. ΧΩΡΑΦΙΑ

ΜΑΘΗΜΑ 11. ΣΤΟΜΑ

ΜΑΘΗΜΑ 12. ΑΙΣΘΗΣΕΙΣ

ΜΑΘΗΜΑ 13. ΧΕΡΙΑ

ΜΑΘΗΜΑ 14. ΠΟΔΙΑ

ΜΑΘΗΜΑ 15. ΠΕΡΙΣΣΟΤΕΡΑ ΓΙΑ ΤΟΝ ΑΝΘΡΩΠΟ

ΜΑΘΗΜΑ 16. ΓΥΝΑΙΚΕΣ

ΜΑΘΗΜΑ 17. ΠΑΙΔΙΑ

ΜΑΘΗΜΑ 18. ΣΚΕΥΗ

ΜΑΘΗΜΑ 19. ΜΕΤΑΞΙ

ΜΑΘΗΜΑ 20. ΡΟΥΧΑ

ΜΑΘΗΜΑ 21. ΜΑΧΑΙΡΙΑ

ΜΑΘΗΜΑ 22. ΤΣΕΚΟΥΡΙΑ

ΜΑΘΗΜΑ 23. ΠΟΡΤΕΣ

ΜΑΘΗΜΑ 24. ΚΤΙΡΙΑ

ΜΑΘΗΜΑ 25. ΤΟΞΑ ΚΑΙ ΒΕΛΗ

ΜΑΘΗΜΑ 26. ΔΟΡΑΤΑ

ΜΑΘΗΜΑ 27. ΤΟ ΚΕΝΤΡΟ ΤΟΥ ΚΟΣΜΟΥ

ΜΑΘΗΜΑ 28. ΚΑΤΟΙΚΙΔΙΑ ΖΩΑ

ΜΑΘΗΜΑ 29. ΚΟΧΥΛΙΑ ΚΑΙ ΧΡΗΜΑΤΑ

ΜΑΘΗΜΑ 30. ΠΟΥΛΙΑ

ΕΥΡΕΤΗΡΙΟ ΧΑΡΑΚΤΗΡΩΝ

ΤΙ ΠΡΕΠΕΙ ΝΑ ΞΕΡΕΤΕ ΓΙΑ ΤΟΥΣ ΚΙΝΕΖΙΚΟΥΣ ΧΑΡΑΚΤΗΡΕΣ

Οι κινεζικοί χαρακτήρες είναι το αρχαιότερο σύστημα γραφής που χρησιμοποιείται σήμερα και εξελίσσεται συνεχώς από το 1200 π.Χ. Η κινεζική γραφή βασίζεται σε ένα σύστημα εικονογραμμάτων και ιδεογραμμάτων που δημιουργήθηκε πριν από 3.200 χρόνια και εξελίχθηκε ως προς το σχήμα και τη λειτουργία του κατά τη διάρκεια των αιώνων για να ικανοποιήσει τις πολιτιστικές απαιτήσεις του κινεζικού λαού. Βασικά, ένα εικονόγραμμα, και μετέπειτα ένας χαρακτήρας, αντιστοιχεί σε μια συλλαβή/λέξη και σε μια συγκεκριμένη σημασία. Επομένως, οι χαρακτήρες είναι τόσο φωνητικές όσο και σημασιολογικές μονάδες. Ορισμένα εικονογράμματα είναι ακόμη και σήμερα εύκολα αναγνωρίσιμα, όπως τα παρακάτω:

άνθρωπος 人 ήλιος 日 φεγγάρι 月 στόμα 口

Οι πιο σύνθετοι χαρακτήρες θα ήταν επίσης εύκολο να αναγνωριστούν αν κάποιος γνώριζε τα στοιχεία από τα οποία αποτελούνται, τις πρωταρχικές έννοιες αυτών των στοιχείων και τους βασικούς κανόνες που ακολουθούνται για τον συνδυασμό τους. Έτσι, έχουμε:

明 míng φωτεινός = ήλιος 日 + φεγγάρι 月.

看 kàn βλέπω = χέρι 手 + μάτι 目.

男 nán άνδρας = δύναμη 力 + χωράφι 田.

Στο βιβλίο αυτό προτείνεται μια νέα προσέγγιση στη μελέτη των κινεζικών χαρακτήρων που βασίζεται στην ανάλυση των φωνητικών ομάδων στις οποίες ανήκουν οι χαρακτήρες, καθώς μια γραμμή κοινής σημασίας διαπερνά όλους τους χαρακτήρες που ανήκουν στην ίδια φωνητική ομάδα. Το βιβλίο βασίζεται στην ετυμολογία των κινεζικών χαρακτήρων αλλά δεν είναι ετυμολογία, καθώς ο κύριος στόχος του δεν είναι να αποκρυπτογραφηθεί η προέλευση και η εξέλιξη των κινεζικών χαρακτήρων αλλά να παρουσιαστούν στον αναγνώστη, διευκολύνοντάς τον να τους γνωρίσει και να τους θυμάται. Αυτό σημαίνει ότι για την παροχή μιας εύκολης εκμάθησης των κινεζικών χαρακτήρων τα κύρια ετυμολογικά ρεύματα αφήνονται μερικές φορές στην άκρη.

                Η σημασία των κινεζικών χαρακτήρων δεν έγκειται μόνο στην παλιά ιστορία τους και στο γεγονός ότι αποτέλεσαν το εργαλείο μέσω του οποίου αναπτύχθηκε ένας από τους μεγαλύτερους ανθρώπινους πολιτισμούς. Οι κινεζικοί χαρακτήρες είναι το μέσο έκφρασης του κινεζικού λαού, του οποίου η γλώσσα, με περισσότερους από 1,4 δισεκατομμύρια ομιλητές, είναι η πιο διαδεδομένη στον πλανήτη μας.

                Η πρώτη συστηματική χρήση των κινεζικών χαρακτήρων σημειώθηκε στο δεύτερο μέρος της δυναστείας των Σανγκ, μεταξύ του 14ου και του 12ου αιώνα π.Χ. Πρόκειται για εικονογράμματα που βασίζονται στο σχήμα αντικειμένων της φύσης. Είναι γνωστά ως Jiaguwen [τζιά–γκου–γουέν] (甲骨文) ή Oracle Bone Characters [χαρακτήρες γραμμένοι σε μαντικά οστά]. Αυτό είναι σημαντικό για τον σπουδαστή, διότι ορισμένοι χαρακτήρες έχουν διατηρήσει σχεδόν το ίδιο σχήμα που είχαν εκείνη την εποχή, ενώ άλλοι, αν και εξελίχθηκαν με την πάροδο των αιώνων, εξακολουθούν να αναγνωρίζονται εύκολα, όπως το gòng –κοινός, μαζί– ένα εικονόγραμμα δύο χεριών που υψώνονται για να κάνουν μια προσφορά.

Μετά τη δυναστεία Σανγκ οι χαρακτήρες χαράσσονταν σε χάλκινα αγγεία που χρησιμοποιούνταν για να γίνουν προσφορές στους προγόνους και σε άλλες θεότητες. Αν και το σχήμα είναι βασικά το ίδιο, υπάρχουν παραλλαγές λόγω των διαφορετικών εργαλείων γραφής και επιφανειών. Αυτοί οι χαρακτήρες είναι γνωστοί ως γραφή Τζινγουέν ή Χάλκινη Γραφή (Jinwen / Bronze Writing – 金文). Πολλοί από αυτούς έφτασαν επίσης στην εποχή μας σχεδόν αμετάβλητοι.

Με την ενοποίηση της Κίνας τον 3ο αιώνα π.Χ., πραγματοποιήθηκε μια ριζική μεταρρύθμιση των χαρακτήρων. Οι νέοι χαρακτήρες είναι γνωστοί ως Χαρακτήρες Μικρής Σφραγίδας (Small Seal Characters)· πρόκειται για μια νέα γραφή που προοριζόταν να χρησιμοποιείται από τους γραφειοκράτες στα διάφορα επίπεδα διοίκησης. Ωστόσο, οι αξιωματούχοι απλοποίησαν τους χαρακτήρες δημιουργώντας τη λισού (lishu) ή Επίσημη Γραφή· και αργότερα την κάισου (kaishu) ή Κανονική Γραφή. Η τελική αλλαγή διαμορφώθηκε τον 20ό αιώνα, μετά την ίδρυση της Λαϊκής Δημοκρατίας της Κίνας, δίνοντας μορφή στους σύγχρονους χαρακτήρες, οι οποίοι είναι καλύτερα προσαρμοσμένοι στην παγκόσμια γραφή και ανάγνωση της σημερινής εποχής.

 Η γραφή των κινεζικών χαρακτήρων

                Σήμερα οι κινεζικοί χαρακτήρες δεν είναι πια αυτά τα «σχέδια» στα οποία θα οδηγούμασταν σκεπτόμενοι με μια επιφανειακή εξέταση. Κάθε χαρακτήρας αποτελείται από έναν ορισμένο αριθμό βασικών γραμμών [πινελιών στην κινεζική καλλιγραφία] που γράφονται ακολουθώντας μια καθορισμένη σειρά. Για να γράψει κανείς κινεζικούς χαρακτήρες πρέπει να γνωρίζει αυτές τις βασικές γραμμές καθώς και τη σειρά με την οποία πρέπει να συνδυαστούν. Με αυτόν τον τρόπο κάτι φαινομενικά πολύπλοκο αναλύεται σε περιορισμένο αριθμό απλών μονάδων.

Παρακάτω παρουσιάζονται αυτές οι βασικές γραμμές και η σειρά με την οποία γράφονται.

οριζόντια γραμμή (από αριστερά προς τα δεξιά)

κάθετη γραμμή (από πάνω προς τα κάτω)

κάτω γραμμή προς τα αριστερά (από πάνω δεξιά προς τα κάτω αριστερά)

κάτω γραμμή προς τα δεξιά (από πάνω αριστερά προς τα κάτω δεξιά)

κουκκίδα (από πάνω προς τα κάτω δεξιά ή αριστερά)

ανοδική γραμμή (από κάτω αριστερά προς τα πάνω δεξιά)

οριζόντια γραμμή με γαντζάκι

κάθετη γραμμή με γαντζάκι

κυρτή γραμμή με γαντζάκι

λοξή γραμμή με γαντζάκι

οριζόντια κυρτή γραμμή με γαντζάκι

κάθετη γραμμή με οριζόντια αλλαγή φοράς προς τα δεξιά

οριζόντια γραμμή με κάθετη αλλαγή φοράς

κάθετη γραμμή σε συνδυασμό με μια οριζόντια κυρτή γραμμή με γαντζάκι

κάτω γραμμή προς τα αριστερά σε συνδυασμό με μια κουκκίδα

κάθετη γραμμή με διπλή αλλαγή φοράς και γαντζάκι

 Σειρά γραφής (σειρά γραμμών)

                1. Μια οριζόντια γραμμή προηγείται μιας κάθετης γραμμής ή μιας καθοδικής γραμμής είτε προς τα αριστερά είτε προς τα δεξιά.

                2. Μια καθοδική γραμμή προς τα αριστερά προηγείται μιας προς τα δεξιά.

                3. Οι γραμμές γράφονται συνήθως από πάνω προς τα κάτω.

                4. Οι γραμμές γράφονται συνήθως από τα αριστερά προς τα δεξιά.

                5. Όταν οι γραμμές περικλείονται από μια άλλη γραμμή πλευρικά, οι γραμμές που περικλείουν συνήθως προηγούνται των γραμμών που περικλείονται.

                6. Όταν οι γραμμές περικλείονται από άλλη γραμμή ή γραμμές κάτω αριστερά, οι γραμμές που περικλείονται συνήθως προηγούνται των γραμμών που περικλείουν.

                7. Όταν οι γραμμές περικλείονται από άλλες γραμμές και στις τέσσερις πλευρές, γράφονται πρώτα οι γραμμές στην αριστερή, στην πάνω και στη δεξιά πλευρά, μετά οι γραμμές που περικλείονται και τέλος η γραμμή στο κάτω μέρος.

                8. Μια κάθετη γραμμή στη μέση συνήθως προηγείται των γραμμών στις δύο πλευρές.

                9. Εάν μια κάθετη γραμμή στη μέση διασταυρώνεται με άλλες γραμμές, συνήθως γράφεται τελευταία.

Συντομογραφίες που χρησιμοποιούνται σε αυτό το βιβλίο:

Συντ. – Συντομογραφία από

Μάθ. – Μάθημα

Αρχ. – Αρχική (σημασία)

Απλ. – Απλοποιημένη μορφή

Το σύμβολο > επισημαίνει ότι μια σημασία εξελίχθηκε σε άλλη σημασία.

Τα K1, K2, K3 κ.ο.κ. αναφέρονται στα επίπεδα HSK των επίσημων εξετάσεων στα κινεζικά.

ΠΙΝΑΚΑΣ ΤΩΝ ΠΙΟ ΚΟΙΝΩΝ ΡΙΖΩΝ

亻= 人

άνθρωπος

刂 = 刀

μαχαίρι

厂

γκρεμός

八

οκτώ, χωριστός

勹

σκύβω

冫 = 冰

πάγος

讠 = 言

λέξη

鱼

ψάρι

厶

στόμα

廴

περπατώ

土

γη

扌 = 手

χέρι

艹 = 草

φυτό

囗

περικύκλωση

山

βουνό

巾

ύφασμα

彳 = 行

περπατώ

犭 = 犬

σκύλος

夂

πόδι

饣 = 食

φαγητό

广

σπίτι

氵 = 水

νερό

忄 = 心

καρδιά

宀

στέγη

辶 = 走

περπατώ

雨

βροχή

女

γυναίκα

纟

μετάξι

王 = 玉

νεφρίτης

木

δέντρο

歹θάνατος

车

όχημα

鬼

φάντασμα

曰

λέω

日

ήλιος

牜

αγελάδα

气

βενζίνη

爫 = 爪

χέρι

月 = 肉

σώμα

火

φωτιά

灬 = 火

φωτιά

礻 = 示

βωμός

目

μάτι

皿

σκεύος

罒 = 网

δίχτυ

钅 = 金

μέταλλο

禾

σιτηρά

鸟

πουλί

疒

ασθένεια

衤 = 衣

ρούχα

页

κεφάλι

虫

σκουλήκι

竹

μπαμπού

舟

βάρκα

米

ρύζι

足

πόδι

骨

κόκκαλο

口

στόμα

门

πόρτα

马

άλογο

贝

λεφτά

石

πέτρα

穴

σπηλιά

革

δέρμα

尸

κάτω μέρος του σώματος

攴 =攵

χέρι που κρατά ραβδί

阝 = 阜

στα αριστερά

ύψωμα

阝 = 邑

στα δεξιά

πόλη

ΜΑΘΗΜΑ 1. ΑΝΘΡΩΠΟΙ

人

rén – άτομο, άνθρωπος, ανθρώπινο ον. Αυτό είναι το εικονόγραμμα ενός ανθρώπου που στέκεται όρθιος, με τα πόδια ανοιχτά. Είναι ένας από τους πιο συχνά χρησιμοποιούμενους χαρακτήρες. Όταν αποτελεί μέρος άλλων χαρακτήρων απλοποιείται ως 亻. K1

人民rénmín – ο λαός (άνθρωπος + άνθρωποι)

人民币 rénmínbì – νόμισμα ΛΔΚ (άνθρωποι + χρήματα)

认

rèn – γνωρίζω, αναγνωρίζω· δέχομαι. Λέξεις 讠από έναν άνθρωπο 人που αναγνωρίζει το σφάλμα και αποδέχεται την τιμωρία. Αναγνωρίζω > γνωρίζω. K1

认为rènwéi – νομίζω, θεωρώ (γνωρίζω + επειδή)

肉

ròu – σάρκα, κρέας. Αυτό είναι το εικονόγραμμα ενός κομματιού κρέατος με τις φλέβες και τα νεύρα του. Όταν αποτελεί μέρος άλλων χαρακτήρων απλοποιείται ως月: ένα σώμα που φαίνονται τα πλευρά του. K2

牛肉niúròu – μοσχαρίσιο (μοσχάρι + κρέας)

猪肉zhūròu – χοιρινό (γουρούνι + κρέας)

两

liǎng – δύο· μονάδα βάρους. Φαίνεται να είναι το εικονόγραμμα των ιμάντων ενός άρματος που σύρεται από δύο άλογα. Δύο άνθρωποι 人 κάτω από μια οροφή = άρμα. K2

两个人 liǎnggèrén – δύο άνθρωποι

辆

liàng – χαρακτήρας μέτρησης για τα οχήματα· αυτοκίνητο. Δύο 两 άρματα 车. Αρχίζω να μετράω άρματα. K3

三辆车sānliàng chē – τρία αυτοκίνητα

满

mǎn – γεμάτος/πλήρης· ικανοποιημένος· πολύ. Το δεξιό μέρος προέρχεται από ένα αρχαϊκό εικονόγραμμα δύο两 δοχείων 鬲που είναι σταθερά δεμένα μεταξύ τους. Νερό 氵που ρέει από δύο δεμένα μεταξύ τους两 δοχεία 鬲, σημαίνει γεμάτος/πλήρης. K3

满意mǎnyì – ικανοποιημένος (ικανοποιημένος + ευχή)

欠

qiàn – χασμουρητό· χρωστώ· έλλειψη. Το πάνω μέρος είναι ένα ανοιχτό στόμα. Ένας άνθρωπος人με ανοιχτό στόμα χασμουριέται ή προσπαθεί να αναπνεύσει. K6

饮

yǐn – πίνω· κρατώ μέσα μου. Ένα ανοιχτό στόμα 欠 που πίνει από ένα δοχείο食 =饣. K3

饮料yǐnliào – ποτό (πίνω + υλικό)

次

cì – δεύτερος· φορές· στέκομαι. Πρόκειται για δύο 二αναπνοές (ή δύο φτερνίσματα) με ανοιχτό στόμα欠, δίνοντας έμφαση στη δεύτερη και δίνοντας την ιδέα για κάτι όχι και τόσο καλό: σειρά και κατηγορίες. K2

其次qícì – επόμενο· δεύτερος (αυτό + δεύτερος)

个

gè – χαρακτήρας για τη μέτρηση ανθρώπων. Εδώ βλέπουμε ότι ο αριθμός των ανθρώπων 人καθορίζεται με μια κάθετη γραμμή | που αντιπροσωπεύει τα σώματά τους. K1

个子 gèzi – ύψος· στάση

介

jiè – που βρίσκεται μεταξύ· που παρεμβάλλεται. Προέκυψε από το εικονόγραμμα ενός άνδρα που προστατεύεται από μια πανοπλία από δέρμα, η οποία παρεμβάλλεται μεταξύ αυτού και των όπλων των εχθρών του. Τώρα, αυτό που χωρίζει八τους ανθρώπους人. K2

介绍jièshào – παρουσιάζω, εισάγω (παρεμβάλλω + συνδέω)

界

jiè – όριο· έκταση. Σημαίνει τον διαχωρισμό介 των χωραφιών田. K3

世界shìjiè – κόσμος (κόσμος + όριο)

伞

sǎn – ομπρέλα. Το εικονόγραμμα μιας ομπρέλας. K3

雨伞yǔsǎn – ομπρέλα (βροχή + ομπρέλα)

八

bā – οχτώ· χωριστός. Ένα παλιό εικονόγραμμα που δείχνει δύο διαχωρισμένες γραμμές· χρησιμοποιήθηκε αργότερα για τον αριθμό οκτώ, ίσως επειδή διαιρείται εύκολα. Τώρα είναι ένα άτομο人χωρισμένο στη μέση.八. K1

六

liù – έξι. Ήταν το εικονόγραμμα για μια καλύβα, που αργότερα χρησιμοποιήθηκε για να αντιπροσωπεύει το έξι. Ίσως για τις έξι γραμμές που χρησιμοποιούνται για να σχεδιαστεί μια απλή καλύβα. K1

星期六 xīngqīliù – Σάββατο (εβδομάδα + έξι)

以

yǐ – χρήση· έως· σύμφωνα με. Είναι ένας άνθρωπος 人 που χρησιμοποιεί ένα εργαλείο, που μοιάζει με έναν παλιό γάντζο 厶. K2

可以kěyǐ – μπορώ· ίσως· όχι άσχημα (μπορώ + καθώς και)

大

dà – μεγάλος, σπουδαίος, κύριος· ενήλικας. Ένα άτομο人με τα χέρια τεντωμένα一, μια κοινή χειρονομία που εκφράζει το «μεγάλος». Όταν αποτελεί μέρος άλλων χαρακτήρων, σημαίνει «άτομο». K1

大家dàjiā – όλοι μας· όλοι (μεγάλος + οικογένεια)

因

yīn – αιτία, λόγος· επειδή. Το να συναντώ έναν άνθρωπο大 ξαπλωμένο σε ένα κρεβάτι 口κατά τη διάρκεια της ημέρας με κάνει να αναρωτιέμαι αν υπάρχει λόγος γι' αυτό. K2

因而yīn'ér – συνεπώς (επειδή + κι όμως)

太

tài – σπουδαίο, απίθανο· πολύ. Αρχικά το ίδιο με το μεγάλος大, τώρα ο μεγάλος άνθρωπος είναι πάνω από ένα κομμάτι ξύλο ή μια πέτρα, για να τονιστεί ότι είναι ακόμα μεγαλύτερος. K1

夫

fū – άντρας· σύζυγος· εργάτης. Ένας ενήλικας άνδρας大με μια φουρκέτα στα μαλλιά του一. Παλιά, στην Κίνα, όταν οι άνδρες έφταναν τα 20 χρόνια, άφηναν αλογοουρές. K2

大夫dàifu – γιατρός (σπουδαίος + άντρας)

久

jiǔ – για μεγάλο χρονικό διάστημα· μακρύς. Εικονόγραμμα ενός ανθρώπου 人 με κάτι στο πόδι του, ενδεχομένως ένα σχοινί, που τον ανάγκαζε να περπατάει αργά. Περπατάει αργά > για μεγάλο χρονικό διάστημα > μακρύς. K3

头

tóu – κεφάλι· αρχηγός· ηγέτης· πρώτος. Το κεφάλι είναι ένας άνθρωπος大 με δύο 二 τρίχες που πετάνε. Κεφάλι > αρχηγός > ηγούμαι. K3

头发tóufà – μαλλιά (κεφάλι + τρίχα)

买

mǎi – αγοράζω, ψωνίζω, παίρνω. Ένα καπέλο που καλύπτει το κεφάλι 头, όπως φοριέται από όσους όταν πηγαίνουν στην αγορά. K1

卖

mài – πωλώ. Η αγορά 买 πολλών (δέκα 十) πραγμάτων υποδηλώνει την αγορά για μεταπώληση. K1

读

dú – διαβάζω· διαβάζω δυνατά. Οι λέξεις 讠που γράφει ο πωλητής 卖 για τα εμπορεύματά του: μια λίστα με τα είδη του καταστήματος, ένας κατάλογος. K1

读书 dúshū – μελετώ (διαβάζω + βιβλία)

实

shí – πραγματικός· αληθής· σταθερός. Στην πραγματική, καθημερινή ζωή, τις περισσότερες φορές, το κεφάλι 头βρίσκεται στο σπίτι宀. K3

实际 shíjì – πραγματικότητα· πραγματικός· αληθινός (πραγματικός + εσωτερικός)

实在 shízài – όντως, πραγματικά (πραγματικός + βρίσκομαι σε)

犬

quǎn – σκύλος. Το εικονόγραμμα ενός σκύλου άλλαξε τρομερά. Τώρα θυμόμαστε έναν άνθρωπο大 που κρατάει στο χέρι του το λουρί ενός σκύλου. Είναι ένας χαρακτήρας–ρίζα που χρησιμοποιείται (Συντ. 犭, το περίγραμμα ενός σκύλου που είναι στραμμένος κατά 90 μοίρες) για να ονομάσει πολλά θηλαστικά και πύρινες ή άγριες καταστάσεις. K6

突

tū – εφόρμηση προς τα εμπρός· ξαφνικά. Ένας σκύλος 犬 βγαίνει από μια σπηλιά 穴. K3

突然 tūrán – ξαφνικά (ξαφνικά + σωστός)

哭

kū – κλαίω, οδύρομαι. Θρήνος σε μια κηδεία. Δύο στόματα 口 (των ανθρώπων που κλαίνε) και ένας σκύλος 犬. Στην Κίνα, κατά τη διάρκεια των κηδειών χρησιμοποιούνταν σκύλοι από άχυρο και πορσελάνη. K3

哭泣 kūqì – κλαίω, οδύρομαι (κλαίω + δάκρυ)

然

rán – ορθός, σωστός· έτσι. Το ψήσιμο 灬 κρέατος 月 σκύλου 犬 για να πραγματοποιηθεί μια θυσία σημαίνει ότι ενεργούμε σωστά. K3

自然 zìrán – φύση, φυσικός (εαυτός + έτσι)

从

cóng – ακολουθώ· υπακούω· από. Ο ένας άνθρωπος 人 ακολουθάει τον άλλον人. Ακολουθώ > υπακούω > από (το σημείο εκκίνησης). K2

从来 cónglái – ποτέ (από + έρχομαι)

服从 fúcóng – υπακούω· υποτάσσομαι (υποτάσσομαι + υπακούω)

天

tiān – ουρανός· ημέρα· εποχή. Ένας άνθρωπος大 με έμφαση στο κεφάλι του (τώρα μια γραμμή 一) αναφερόταν στον Ουρανό, τον ανθρωπόμορφο θεό της δυναστείας Τζόου. K1

天气 tiānqì – καιρός (ουρανός + αέρας)

送

sòng – ξεπροβοδίζω· δίνω. Ένας άνδρας 大 περπατάει 辶με μια δάδα για να αποχαιρετήσει κάποιον. Μερικές φορές δίνονταν αποχαιρετιστήρια δώρα. K2

笑

xiào – γελώ· χαμογελώ· χλευάζω. Ένας άνδρας σκύβει 夭 γελώντας, κάνοντας την ίδια κίνηση που κάνει το μπαμπού竹όταν το λυγίζει ο άνεμος. Το 夭 yāo είναι ένας άνθρωπος με το κεφάλι του λυγισμένο προς τα εμπρός. K2

笑话 xiàohua – αστειεύομαι, καλαμπουρίζω (γέλιο + λέξεις)

开玩笑 kāi wánxiào – γελοιοποιώ· κοροϊδεύω (ξεκινώ + παίζω + γελώ)

喝

hē – πίνω/ hè – φωνάζω. Ενέργεια του στόματος 口 όταν κάποιος έχει ανάγκη 曷. Το曷hé είναι ένας ζητιάνος, ένα άτομο σε ανάγκη: Ένας άνθρωπος人σκύβει勹 ζητώντας 曰 ελεημοσύνη. K1

喝水 hēshuǐ – πίνω νερό (πίνω + νερό)

渴

kě – διψασμένος. Ζητώ 曷 νερό氵. K3

ΜΑΘΗΜΑ 2. ΦΩΤΙΑ

火

huǒ – φωτιά· θυμός. Το εικονόγραμμα των φλογών μιας φωτιάς. Ένας σημαντικός χαρακτήρας-ρίζα που συντομογραφείται ως 灬 ή τοποθετείται στην αριστερή πλευρά αποτελεί μέρος περίπου 400 χαρακτήρων, δίνοντας τη σημασία της φωτιάς, της θερμότητας, του μαγειρέματος κ.λπ. K1

火车 huǒchē – τρένο (φωτιά + αυτοκίνητο)

秋

qiū – φθινοπωρινός· εποχή συγκομιδής. Η εποχή κατά την οποία το σιτάρι 禾 ωριμάζει χάρη στη θερμότητα火του ήλιου. Το φθινόπωρο είναι η εποχή της συγκομιδής. K3

秋天 qiūtiān – φθινόπωρο (φθινοπωρινός + εποχή)

病

bìng – ασθένεια, αρρώστια· αρρωσταίνω. Στο κρεβάτι, άρρωστος με πυρετό (φωτιά 丙). Το丙bǐng, το 3ο από τα 10 Ουράνια Στελέχη, ερμηνεύεται ως φωτιά που εκτείνεται πάνω από την οροφή. Συμβολίζει τη φωτιά. K2

生病 shēngbìng – αρρωσταίνω (παίρνω + αρρώστια)

兆

zhào – προβλέπω, θεϊκός· οιωνός. Αυτό είναι το εικονόγραμμα των ρωγμών που εμφανίζονται σε ένα κέλυφος χελώνας μετά τη θέρμανσή του για μαντικούς σκοπούς. K6

跳

tiào – πηδώ, άλμα· ρυθμός. Τα πόδια 足 που λαμβάνουν μέρος στους τελετουργικούς χορούς των συνεδριών μαντείας 兆. K2

跳舞 tiàowǔ – χορεύω (άλμα + χορός)

ΜΑΘΗΜΑ 3. ΣΥΜΠΑΝ

一

yī – ένα· ίδιο· ελεύθερος, μόνος. Μια οριζόντια γραμμή που αντιπροσωπεύει το 1. Αυτή είναι η ενότητα του σύμπαντος. Τοποθετημένο στο πάνω μέρος ενός χαρακτήρα σημαίνει ουρανός ή οροφή. Τοποθετημένο στο κάτω μέρος είναι η βάση ή το θεμέλιο. K1

一共 yīgòng – σύνολο (ένα + όλα μαζί)

二

èr – δύο· διαφορετικό. Δύο οριζόντιες γραμμές. Η δυαδικότητα του ουρανού一 και της γης一. K2

二月 èryuè – Φεβρουάριος (δύο + μήνας). Τα ονόματα των μηνών αποτελούνται από έναν αριθμό που αναφέρεται στη σειρά και ακολουθείται από τον χαρακτήρα του μήνα月.

三

sān – τρία· πολλά, κάμποσα. Τρεις οριζόντιες γραμμές. Τα τρία συστατικά του κόσμου: ο ουρανός一, η γη一και η ανθρωπότητα一. K1

王

wáng – βασιλιάς· αρχηγός· σπουδαίος. Ήταν το εικονόγραμμα ενός τσεκουριού, το οποίο χρησιμοποιούνταν για να εκτέλεση ή τιμωρία· έγινε σύμβολο δύναμης και εξουσίας. Το θυμόμαστε ως το πρόσωπο που συνδέει τον ουρανό, τη γη και την ανθρωπότητα三. K5

班

bān – τάξη, ομάδα· βάρδια, καθήκον. Ένα μαχαίρι 刀 χωρίζει ένα κομμάτι νεφρίτη 王σε δύο μέρη. Για να κόψει, να διαχωρίσει, να χωρίσει σε τάξεις, ομάδες ή βάρδιες > την εργασία που κάνει ο καθένας από αυτούς. K2

上班 shàngbān – πηγαίνω στη δουλειά (πηγαίνω + καθήκον)

加班 jiābān – εργάζομαι υπερωρίες (προσθήκη + καθήκον)

望

wàng – ατενίζω· ελπίζω. Ένας βασιλιάς 王ατενίζει κρυμμένος 亡 στο σκοτάδι της νύχτας (του φεγγαριού 月). K2

希望 xīwàng – ελπίδα (ελπίζω + ελπίδα)

主

zhǔ – άρχοντας, κύριος· θέα· βασικός. Εικονόγραμμα μιας λάμπας, η αρχική του σημασία, τώρα 炷. Από το λαμπτήρας, κύριος, πρίγκιπας, που δίνει φως και φαίνεται από τους υπηκόους, άρχοντας > κύριος > ιδιοκτήτης. K3

主要 zhǔyào – κύριος (βασικός + θα)

主动 zhǔdòng – πρωτοβουλία (βασικός + κίνηση)

主意 zhǔyi – ιδέα· σχέδιο (θέα + ιδέα)

住

zhù – ζω, κατοικώ· σταματώ. Ένας άνθρωπος亻στο σπίτι, όπου είναι η εστία του (φωτιά 主). K1

注

zhù – βάζω· συγκεντρώνομαι· καταγράφω. Βάζω με την έννοια του σερβίρω νερό 氵για τον άρχοντα 主. Συγκεντρώνομαι σε ένα μέρος > δίνω προσοχή (συγκεντρώνω το μυαλό μου) > να καταγράφω. K3

注意 zhùyì – δίνω προσοχή (συγκεντρώνομαι + ιδέα)

丰

fēng – άφθονος, μπόλικος· μεγάλος. Εικονόγραμμα ενός κλαδιού με πολλά παρακλάδια. K4

丰富 fēngfù – πλούσιος (άφθονος + πλούσιος)

帮

bāng – βοηθώ· συμμορία. Το να ακολουθώ τη σημαία 巾του κράτους 邦. 邦bāng σημαίνει κράτος, έθνος. Μια πόλη 邑 = 阝 και το έδαφος με δέντρα 丰. K2

帮忙 bāngmáng – βοήθεια (βοήθεια + βιασύνη)

择

zé – επιλέγω. Ένα χέρι 又 επιλέγει ένα φυτό 丰· η ενέργεια ενισχύεται από το άλλο χέρι 扌 στα αριστερά. K3

选择 xuǎnzé – επιλέγω (επιλέγω + επιλέγω)

害

hài – τραυματίζω, βλάπτω· σκοτώνω. Λέξεις 口μέσα στο σπίτι 宀που μπορεί να βλάψουν (όπως ένα μπαστούνι 丰). K3

害怕hàipà – φοβάμαι (βλάβη + φοβάμαι)

段

duàn – τμήμα, μέρος. Στην αρχή σήμαινε ένα χέρι με ένα εργαλείο που χτυπάει έναν βράχο σπάζοντας θραύσματα από πέτρες (ορυκτά). Τώρα σημαίνει να κόβω 殳 κάτι σε θραύσματα 三 χρησιμοποιώντας ένα ραβδί 丨. K3

阶段jiēduàn – φάση, στάδιο (βήμα + τμήμα)

锻

duàn – σφυρηλατώ. Δημιουργώ τμήματα (κομμάτια) 段 από μέταλλο钅. K3

锻炼 duànliàn – ασκούμαι (σφυρηλάτηση + εκπαίδευση)

国

guó – έθνος, χώρα, κράτος. Η επικράτεια 囗 του βασιλιά 王 (συμβολίζεται ως ο νεφρίτης玉 του). K1

中国 zhōngguó – Κίνα (κέντρο + χώρα)

国家 guójiā – χώρα· έθνος (χώρα + σπίτι)

ΜΑΘΗΜΑ 4. ΓΗ

土

tǔ – χώμα· γη, έδαφος. Εικονόγραμμα ενός σωρού χώματος. Μετά τα δύο επίπεδα, το έδαφος一και το υπόγειο 一, από το οποίο αναπτύσσονται τα φυτά· ένας χαρακτήρας-ρίζα που αποτελεί μέρος χαρακτήρων που σχετίζονται με τη γη, το έδαφος και τα χωματουργικά έργα. K5

土地tǔdì – γη, έδαφος (γη + έδαφος)

在

zài – διαμονή, παραμονή· ύπαρξη. Η γη 土 όπου μεγαλώνουν τα φυτά 才 (φωνητικό, τροποποιημένο cái) είναι ένα καλό μέρος για να μείνει κανείς. K1

正在 zhèngzài – είμαι στη διαδικασία (μόλις τώρα + είμαι σε)

去

qù – πηγαίνω· φεύγω· αφαιρώ· παρελθόν. Είναι ένας άνθρωπος (το大 άλλαξε σε 土), ο οποίος φεύγει από μια πύλη (το口 άλλαξε σε 厶). K1

去年 qùnián – πέρυσι (τελευταίος + έτος)

法

fǎ – νόμος· τρόπος, μέθοδος. Μπορεί να αφαιρέσει去την αδικία και να ισιώσει (όπως το νερό 氵) την κοινωνία (να τη φέρει στο ίδιο επίπεδο). K3

法律 fǎlǜ – νόμος (νόμος + νόμος)

却

què – απόρριψη· υποχώρηση· ωστόσο. Διαταγή να φύγει去 ένα άτομο που γονατίζει卩. K4

退却 tuìquè – υποχώρηση (υποχώρηση + υποχώρηση)

脚

jiǎo – πόδι· βάση. Το μέρος του σώματος 月 που επιτρέπει την υποχώρηση 却. K3

脚步 jiǎobù – βήμα, βηματισμός (πόδι + βήμα)

坐

zuò – κάθομαι. Δύο άνθρωποι 人 κάθονται στη γη 土. K3

请坐 qǐngzuò – παρακαλώ καθίστε (παρακαλώ + θέση)

圣

shèng – σοφός, άγιος· ιερός. Ένας άνθρωπος που ευλογεί τη γη 土με το χέρι του 又. K6

圣人 shèngrén – άγιος (άγιος + άνθρωπος)

怪

guài – παράξενος· τέρας, ευθύνη. Ένας σοφός είναι ένας παράξενος, ασυνήθιστος άνθρωπος. Οι παράξενες σκέψεις 忄 ενός σοφού 圣. K3

奇怪 qíguài – παράξενος (παράξενος + παράξενος)

寺

sì – παλάτι· ναός. Ο τόπος όπου οι άνθρωποι περπατούν 止αποδίδοντας φόρους τιμής με τα χέρια τους 寸. Αργότερα ναός, ο οποίος είναι ο τόπος όπου το χέρι寸 αποδίδει προσφορές από τη γη土. K5

寺庙sìmiào – ναός (ναός + ναός)

等

děng – ιεραρχία· ισοδυναμώ· περιμένω. Η σειρά με την οποία οι περγαμηνές μπαμπού 竹 (για τη γραφή) αποθηκεύονται στο παλάτι 寺 ή ναό. K2

等候 děnghòu – περιμένω, αναμένω (περιμένω + περιμένω)

特

tè – ειδικός· ιδιαίτερος. Ο ταύρος 牛 που επιλέγεται για να θυσιαστεί στον ναό 寺 πρέπει να είναι εξαιρετικός. K3

特别 tèbié – ιδιαίτερος, ειδικός (ειδικός + διαφοροποιώ)

特点 tèdiǎn – χαρακτηριστικό· ιδιαιτερότητα (ειδικός + σημείο)

声

shēng – φωνή· τόνος· ήχος. Αποτελεί μέρος του εικονογράμματος ενός μουσικού οργάνου (ένα χέρι με μια μπαγκέτα殳 χτυπά μια πέτρα σε ένα πλαίσιο 声 και ένα αυτί 耳 ακούει). Τώρα μόνο μια μουσική πέτρα σε ένα πλαίσιο 声. K3

声音 shēngyīn – ήχος (ήχος + ήχος)

圭

guī – μάρμαρο από νεφρίτη, σύμβολο της δύναμης. Σύμβολο εξουσίας που έδωσε ο αυτοκράτορας στα νέα φέουδα, τα οποία περιλάμβαναν τεράστια έκταση γης (土 δύο φορές).

街

jiē – δρόμος· αγορά, πανηγύρι. Ένα μέρος της γης土 όπου οι άνθρωποι περπατούν行. K3

街道 jiēdào – δρόμος (δρόμος + οδός)

鞋

xié – παπούτσια. Δερμάτινα 革 αντικείμενα που χρησιμοποιούνται για να περπατήσουμε στη γη 土. K3

鞋子 xiézi – παπούτσια

士

shì – λόγιος· άνθρωπος· στρατιώτης. Ήταν ένα φαλλικό σύμβολο που αφορούσε ενήλικες άνδρες, αργότερα άνδρες υπηρέτες, στρατιώτες, αξιωματούχους, λόγιους κ.λπ. Ένα 一 μεταξύ δέκα 十.

Ο λόγιος είναι κάποιος που επιλέγεται ανάμεσα σε πολλούς. Η άνω οριζόντια γραμμή είναι μεγαλύτερη από την κάτω. K4

女士nǚshì – κυρία (γυναίκα + άνθρωπος)

吉

jí – τυχερός· ευοίωνος. Ένα φαλλικό σύμβολο 士 στην πλατφόρμα 口 όπου λατρεύεται. Το στόμα του λόγιου, που λέει ευοίωνες λέξεις. K6

吉祥 jíxiáng – τυχερός, ευνοϊκός (ευοίωνος + ευνοϊκός)

结

jié – κατακάθομαι· συμπεραίνω· δένω, κόμπος. Το μετάξι 纟 συμπληρώνει τις προσφορές σε ευνοϊκές吉 τελετές. K3

结果 jiéguǒ – αποτέλεσμα (κατακάθομαι + φρούτο)

结实 jiēshi – ισχυρός, στερεός (δένω + πραγματικός)

周

zhōu – ολοκληρωμένος· περιφέρεια. Ήταν ένα εικονόγραμμα ενός χωραφιού γεμάτου φυτά, ή ίσως ενός κομματιού νεφρίτη γεμάτου κουκκίδες. Σημαίνει πυκνός, ολοκληρωμένος, παντού. Ένα ευνοϊκό吉 περιβάλλον 几, ένα ολοκληρωμένο μέρος. K3

周围 zhōuwéi – παντού (ολοκληρωμένος + γύρω)

周到 zhōudao – προσεκτικός· διεξοδικός (ολοκληρωμένος + φθάνω)

调

diào – συντονίζω// tiáo – ρυθμίζω. Τέλειες λέξεις 讠 σε αρμονία με τους ανθρώπους γύρω 周. K3

调查 diàochá – ερευνώ (ρυθμίζω + ερευνώ)

ΜΑΘΗΜΑ 5. ΠΑΝΩ ΚΑΙ ΚΑΤΩ

上

shàng – άνω· προηγούμενος· ανεβαίνω. Μια κάθετη γραμμή που επισημαίνει σε όλους ότι είναι πάνω από τη γραμμή του εδάφους 一. K1

上网 shàngwǎng – σερφάρω στο ίντερνετ (ανεβαίνω + δίχτυ)

让

ràng – αφήνω, επιτρέπω· προσφέρω. Λέξεις 讠 που επιτρέπουν σε κάποιον να ανέβει上. K2

让步 ràngbù – υποχωρώ, συμβιβάζομαι (προσφορά + βήμα)

下

xià – κάτω, κάτω από· δίπλα· προς τα κάτω. Το αντίθετο του 上. Ό,τι βρίσκεται κάτω από τη γραμμή του εδάφους 一. K1

地下 dìxià – έδαφος (χώμα + κάτω)

下次 xiàcì – επόμενη φορά (επόμενος + φορά)

卜

bǔ – προφητεύω, προβλέπω. Εικονόγραμμα μιας ρωγμής σε ένα καβούκι χελώνας, το οποίο θερμαινόταν και χρησιμοποιούταν στα μαντεία.

占卜 zhānbǔ – μαντεύω, προφητεύω (μαντεύω + προβλέπω)

长

cháng – μακρύς// zhǎng – μεγαλώνω· κεφάλι. Απλ. 長: Εξελίχθηκε από το εικονόγραμμα των μακριών μαλλιών ενός ηλικιωμένου άνδρα. Μαλλιά 毛 που φτάνουν μέχρι τα ρούχα 衣. K2

长城 Chángchéng – Σινικό Τείχος (μακρύς + τείχος)

张

zhāng – ανοίγω, απλώνω· επέκταση. Μεγαλώνω长 το άνοιγμα του τόξου 弓. K2

十

shí – δέκα· ολοκληρωμένος. Αρχικά ήταν μια κάθετη γραμμή 丨. Τώρα είναι ένα 一δέκα丨= 十. Σημαίνει τελειότητα, μια ολοκληρωμένη ύλη. K1

十分 shífēn – πολύ, εξαιρετικά (δέκα + πόντοι)

什

shén – τι· ποικίλος, δέκα. Δέκα 十 άνθρωποι 亻 αποτελούν ένα ποικίλο δείγμα. K1

什么 shénme – τι; (τι + τι)

汁

zhī – χυμός. Το υγρό 氵που εξάγεται από ορισμένα (δέκα 十) φρούτα. K3

果汁 guǒzhī – χυμός φρούτων (φρούτο + χυμός)

七

qī – επτά. Εξελίχθηκε από ένα σύμβολο για την αναπαράσταση αυτού του αριθμού, παρόμοιο με το 十. Γραφόταν 切qiē όταν το 七 χρησιμοποιούταν για το επτά. K1

第七 dìqī – ο έβδομος (τακτικός + επτά)

料

liào – υλικό, σιτάρι. Η ποσότητα 斗 (dòu, το εικονόγραμμα μιας μεγάλης κουτάλας είναι μια μονάδα χωρητικότητας που ισοδυναμεί με 10 λίτρα) των σιτηρών που χρησιμοποιούνται. K3

丈

zhàng – μονάδα μήκους (3,3 μέτρα)· σύζυγος. Εικονόγραμμα ενός χεριού 又 με ένα μπαστούνι十: η πατριαρχική εξουσία. Η μονάδα μήκους ισοδυναμεί με δέκα 十 χέρια 又. K2

丈夫 zhàngfū – σύζυγος (σύζυγος + σύζυγος)

千

qiān – χίλια. Ήταν δέκα 十 άνθρωποι 人, δηλαδή πολλοί. Από τους πολλούς, επεκτάθηκε στους χίλιους. K2

千万 qiānwàn – απολύτως (χιλιάδες + δέκα χιλιάδες)

干

gàn – κορμός· κάνω, εργάζομαι// gān – στεγνός. Εικονόγραμμα ενός μπαστουνιού που χρησιμοποιείται ως όπλο ή ως λαβή γουδοχεριού. Στεγνό επειδή είναι ένα ξερό μπαστούνι, χωρίς φύλλα ή λουλούδια 丰. K3

干净 gānjìng – καθαρός (στεγνός + καθαρός)

平

píng – επίπεδος, ομοιόμορφος· ήρεμος· ειρηνικός. Εικονόγραμμα του αέρα που χωρίζεται八ομοιόμορφα αφού φύγει από το στόμα 于 (μάθ. 19). Ομοιόμορφος > ηρεμώ > ειρήνη > ησυχία. K3

平时 píngshí – συνήθως (επίπεδος + χρόνος)

平常 píngcháng – κοινός, κανονικός (επίπεδος + συχνός)

苹

píng – μήλο. Φρούτο που φυτρώνει σε επίπεδες εκτάσεις. K1

苹果 píngguǒ – μήλο (μήλο + φρούτο)

丁

dīng – άνθρωπος. Είναι η εικόνα ενός καρφιού, με την κεφαλή και την άκρη του. Σημαίνει στρατιώτης και υποκαθίσταται από το καρφί. Στρατιώτης > άνθρωπος. K5

打

dǎ – χτυπώ· κάνω, κατασκευάζω. Ένα χέρι 扌 που χτυπάει ένα καρφί 丁. K1

打电话 dǎdiànhuà – κάνω ένα τηλεφώνημα (κάνω + τηλέφωνο)

灯

dēng – λάμπα· φανάρι. Μια φωτιά 火 σταθερή σαν καρφί 丁 σε ένα μέρος. K3

台灯 táidēng – επιτραπέζια λάμπα (γραφείο + λάμπα)

行

xíng – πηγαίνω, περπατώ· κάνω// háng – γραμμή· κατάστημα. Αρχικά ένα εικονόγραμμα ενός σταυροδρομιού που σημαίνει δρόμος. Οι άνθρωποι περπατούν στον δρόμο. Μετά πηγαίνουν > κάνουν. Δρόμος > γραμμή > οδός > καταστήματα στην οδό. Είναι ένας χαρακτήρας-ρίζα (συντ. 彳) που αποτελεί μέρος πολλών χαρακτήρων που σχετίζονται με την κίνηση ή το ταξίδι. K2

旅行 lǚxíng – ταξίδι (ταξιδεύω + πηγαίνω)

工

gōng – εργασία, δουλειά· βιομηχανία. Εικονόγραμμα ενός εργαλείου που χρησιμοποιείται από ξυλουργούς και οικοδόμους. K1

工人 gōngrén – εργάτης (εργασία + άνθρωπος)

红

hóng – κόκκινος· δημοφιλής, χαρούμενος. Το χρώμα του μεταξωτού纟 έργου 工 για μια Κινέζα νύφη. K2

红色 hóngsè – κόκκινο χρώμα (κόκκινο + χρώμα)

左

zuǒ – αριστερός. Είναι το χέρι που πιάνει το εργαλείο工. K2

左边 zuǒbian – αριστερή πλευρά (αριστερός + πλευρά)

空

kōng – άδειος, κενός· ουρανός. Μια σπηλιά 穴 που κατασκευάζεται με εργαλεία工. K3

空调 kōngtiáo – κλιματιζόμενος (κενός + προσαρμόζω)

空气 kōngqì – αέρας· ατμόσφαιρα (ουρανός + αέρας)

经

jīng – αλλάζω· διαχειρίζομαι· υφίσταμαι. Απλ. 經. Το έργο工 από μετάξι纟 στον αργαλειό 巠. Το μετάξι περνά μέσα από τον αργαλειό κατά μήκος. K2

经过 jīngguò – περνώ, διασχίζω (υφίσταμαι + περνώ)

经理 jīnglǐ – μάνατζερ· διευθυντής (διαχειρίζομαι + διαχειρίζομαι)

轻

qīng – ελαφρύς· απαλός· ευγενικός· νεαρός. Ένα άρμα 车 στη σωστή κατεύθυνση 经 πηγαίνει μια χαρά, αλλά στη λανθασμένη θα πρέπει να διασχίσει τα αυλάκια και η κίνησή του θα είναι δύσκολη. K3

轻松 qīngsōng – ελαφρύς, μαλακός (ελαφρύς + χαλαρός)

年轻 niánqīng – νέος (χρόνια + νεαρός)

亚

yà – κατώτερος, δεύτερος· Ασία. Η κάτοψη ενός κτιρίου με την εστία στο κέντρο, το σημείο μιας δευτερεύουσας λατρείας (μετά από εκείνη των προγόνων). Ασία για τον ήχο yà. K4

亚洲 Yàzhōu – Ασία (Ασία + ήπειρος)

业

yè – απασχολώ, δουλειά· εμπόριο· βιομηχανία. Απασχολούμαι στην κατασκευή ενός κτιρίου, που δεν έχει ακόμη τελειώσει, άρα χωρίς στέγη一. Δουλειά > εμπόριο > βιομηχανία. K3

专业 zhuānyè – ειδικότητα (ειδικός + απασχόληση)

业务 yèwù – επιχείρηση, επαγγελματική εργασία (απασχολώ + υπηρεσία)

业余 yèyú – ελεύθερος χρόνος· εκτός ωραρίου (εργασία + έξτρα)

ΜΑΘΗΜΑ 6. ΗΛΙΟΣ

日

rì – ήλιος· ημέρα. Εικονόγραμμα του ήλιου, με μία από τις ακτίνες του στο κέντρο. Είναι ένας χαρακτήρας-ρίζα που αποτελεί μέρος των χαρακτήρων που σχετίζονται με τον ήλιο, τον χρόνο και τις ιδιότητες του ήλιου, για παράδειγμα το φως και τη φωτεινότητα. K1

生日 shēngrì – γενέθλια (γέννηση + ημέρα)

日记 rìjì – ημερολόγιο (ημέρα + σημειώσεις)

阳

yáng – ηλιόλουστος· αρσενικός· γιανγκ. Ο ήλιος λάμπει σε ένα ύψωμα阝. K3

太阳 tàiyáng – ήλιος (μεγάλος + γιανγκ)

旦

dàn – αυγή· πρωί. Ο ήλιος 日που ανατέλλει πάνω από τη γραμμή του ορίζοντα 一, όπως φαίνεται την αυγή. K5

但

dàn – αλλά· ακόμα· μόνο, απλώς. Ένας άνθρωπος 亻 την αυγή 旦υποδηλώνει ότι αλλάζει από τη λειτουργία ύπνου στη λειτουργία δράσης, κατάλληλο για τον αντιθετικό σύνδεσμο «αλλά». K2

但是 dànshì – αλλά· ακόμα (αλλά + είναι)

担

dān – μεταφορά σε έναν κοντάρι· αναλαμβάνω. Μεταφορά εργαλείων εργασίας με το χέρι 扌την αυγή 旦 > για την ανάληψη μιας εργασίας. K3

担心 dānxīn – ανησυχώ· αισθάνομαι ανήσυχος (αναλαμβάνω + καρδιά)

得

dé – παίρνω· αποκτώ· αποτέλεσμα. Το να περπατά彳 κανείς την αυγή 旦 για να μαζέψει με το χέρι 寸 κοχύλια. K2

得到 dédào – αποκτώ· κερδίζω (αποκτώ + φτάνω)

得意 déyì – εφησυχασμένος (παίρνω + εύχομαι)

唱

chàng – τραγουδώ. Η ακμάζουσα 昌 δραστηριότητα του στόματος 口. 昌chāng – ευκατάστατος, ένα στόμα 曰 που δοξάζει τον ήλιο 日. K2

唱歌chànggē – τραγουδώ (τραγουδώ + τραγούδι)

时

shí – περίοδος, εποχή· ώρα. Ένα χέρι 寸μετρά τις κινήσεις του ήλιου 日. K1

时间 shíjiān – ώρα (ώρα + διάστημα)

旧

jiù – παρελθόν, πρώην· παλιός, χρησιμοποιημένος. Η γραμμή 丨 που συνδέει με τις προηγούμενες ημέρες 日. K3

旧居 jiùjū – πρώην κατοικία (παρελθόν + σπίτι)

早

zǎo – πρωί· νωρίς· εκ των προτέρων. Όταν ο ήλιος 日 ανατέλλει πάνω από τα κλαδιά ενός δέντρου 十. K2

早上 zǎoshàng – πρωί (πρωί + πάνω)

草

cǎo – βότανα· χόρτο, άχυρο. Φυτά 艹 που μεγαλώνουν νωρίς 早. Είναι ένας χαρακτήρας-ρίζα, συντ. ως 艹, που αποτελεί μέρος των χαρακτήρων που σχετίζονται με τα φυτά. K3

卓

zhuó – εξαιρετικός· ψηλός. Ήταν ένα δίχτυ (τώρα 曰) για να πιάνουν πουλιά, συνήθως τοποθετημένο ψηλά στα κλαδιά των δέντρων 十· επομένως ψηλός, υπερυψωμένος. K6

桌

zhuō – τραπέζι, γραφείο. Ένα υπερυψωμένο 卓 κομμάτι ξύλου 木. Για τους Κινέζους που πριν από τη δυναστεία Σονγκ συνήθιζαν να κάθονται γονατιστοί στο πάτωμα, ένα τραπέζι ήταν ένα υπερυψωμένο έπιπλο. K1

桌子 zhuōzi – τραπέζι

查

chá – εξετάζω· ερευνώ. Απλ. 査: Η εξέταση των ξύλινων木βωμών 且. Τώρα ένας一 ερευνά κάτι σκοτεινό 杳 (ο ήλιος日 κάτω από ένα δέντρο木). K3

调查 diàochá – διερευνώ (ρυθμίζω + ερευνώ)

婚

hūn – παντρεύομαι· γάμος. Η τελετή μιας γυναίκας 女 στο σούρουπο 昏 (ο ήλιος 日δύει 氏). Στην αρχαία Κίνα οι γάμοι τελούνταν συνήθως το βράδυ. K3

结婚 jiéhūn – παντρεύομαι (ενώνω + παντρεύομαι)

昔

xī – παρελθόν, προηγούμενες εποχές. Αρχικά αναφερόταν στις ημέρες του κατακλυσμού. Το επάνω μέρος ήταν ένα εικονόγραμμα κυμάτων, καθώς τα ρεύματα του νερού 川στρέφονταν κατά 90°. K6

古昔 gǔxī – σε παλιές εποχές (παλιά + παρελθόν)

错

cuò – λάθος· λανθασμένος. Η χρήση παλιών昔 μεταλλικών 钅 εργαλείων. Ένα λάθος. K2

错误 cuòwù – λάθος (λάθος + λάθος)

借

jiè – δανείζομαι, δανείζω. Ένας άνθρωπος亻 που βοηθούσε σε παλαιότερες εποχές 昔. K3

春

chūn – άνοιξη· ζωή, ζωτικότητα. Η εποχή που ο ήλιος κάνει τα φυτά (δύο艸 ενωμένα) να μεγαλώνουν. K3

春天chūntiān – άνοιξη (άνοιξη + εποχή)

白

bái – λευκός· καθαρός· αγνός. Ορισμένοι μελετητές πιστεύουν ότι είναι ένας κόκκος ρυζιού, άλλοι βλέπουν την πρώτη ακτίνα του ήλιου 日 που φέρνει φως στον κόσμο. K2

白色báisè – λευκό χρώμα (λευκός + χρώμα)

怕

pà – φοβάμαι. Αίσθημα (καρδιά 忄) που κάνει τον άνθρωπο να (χλωμιάσει) ασπρίσει 白. K3

害怕 hàipà – φοβάμαι (βλάβη + φοβάμαι)

的

de – σωματίδιο/ di – στόχος. Ο σαφής白 στόχος προς τον οποίο κινεί κανείς το κουτάλι 勺, υποδηλώνει κατοχή, καθώς ο καθένας κινεί το κουτάλι προς το δικό του φαγητό. K1

你的 nǐde – δικός σου (εσύ + κτητική αντωνυμία)

百

bǎi – εκατοντάδες· πολυάριθμος. Ένα 一σακί σιτηρών (λευκό 白) με περίπου εκατό κόκκους. K2

百万 bǎiwàn – ένα εκατομμύριο (εκατό + δέκα χιλιάδες)

百姓 bǎixìng – απλός λαός (εκατό + οικογένειες)

瘦

shòu – λεπτός, αδυνατισμένος· ισχνός. Το άρρωστο σώμα ενός ηλικιωμένου άνδρα 叟, (ένας άνδρας με ένα ραβδί | στο χέρι του又 που ελέγχει το περιεχόμενο ενός γουδοχεριού臼). K3

曰

yuē – λέω· μιλώ· καλώ. Λίγο πιο φαρδύς από τον χαρακτήρα του ήλιου日, δείχνει ένα στόμα 口 με τη γλώσσα 一 μέσα, όπως κινείται κατά τη διαδικασία της ομιλίας.

甜

tián – γλυκός· ευχάριστος. Η γλώσσα 舌 γεύεται κάτι γλυκό甘. Το gān甘, γλυκό, είναι κάτι 一 που διατηρείται μέσα στο στόμα曰. Το γλυκό φαγητό συνήθως διατηρείται στο στόμα για να το απολαύσουμε. K3

甘甜 gāntián – γλυκό (γλυκός + γλυκός)

廿

niàn – είκοσι. Μελετάται εδώ για την ομοιότητά του με το 甘. Είναι δέκα 十και δέκα十 (συγχωνευμένα).

共

gòng – κοινός· μαζί. Εικονόγραμμα δύο χεριών που υψώνουν προσφορές. Προσφέρω, βάζω στα κοινά, μοιράζομαι. Τώρα είκοσι 廿 (δύο δέκα 十 συγχωνευμένα) ζεύγη χεριών 廾 που σημαίνει συνεργασία. K2

共同 gòngtóng – κοινός· αμοιβαίος (κοινός + μαζί)

ΜΑΘΗΜΑ 7. ΦΕΓΓΑΡΙ

月

yuè – φεγγάρι· μήνας. Αυτό είναι ένα εικονόγραμμα μιας ημισελήνου. Είναι επίσης η συντομογραφία του 肉 ròu κρέας· ένας χαρακτήρας-ρίζα που αποτελεί μέρος χαρακτήρων που σχετίζονται με μέρη του σώματος και σωματικές δομές. K1

月亮 yuèliàng – φεγγάρι (φεγγάρι + λάμψη)

阴

yīn – σκιά· θηλυκό· σκοτάδι. Το φεγγάρι 月 λάμπει σε ένα ύψωμα 阝. K2

阴阳 yīnyáng – γιν και γιανγκ· γεωμάντης

明

míng – φωτεινός· κατανοώ· επόμενος. Ο ήλιος 日 και το φεγγάρι 月, οι κύριες φυσικές πηγές φωτός, συμβολίζουν τη φωτεινότητα και άλλες συναφείς έννοιες. K1

明天 míngtiān – αύριο (επόμενος + ημέρα)

明白 míngbái – καταλαβαίνω (κατανοώ + καθαρίζω)

育

yù – γεννώ· μεγαλώνω· εκπαιδεύω. Το σώμα 月 ενός παιδιού 子 ανάποδα, όπως στη γέννηση. K3

体育 tǐyù – άθλημα, προπόνηση (σώμα + εκπαιδεύω)

教育 jiàoyù – διδάσκω· εκπαιδεύω (εκπαιδεύω + εκπαιδεύω)

能

néng – ικανότητα· μπορώ· είμαι ικανός. Εικονόγραμμα μιας αρκούδας με το σώμα月 της, τα πόδια 比 της και ένα στόμα που ουρλιάζει 厶. Αρκούδα > μπορώ > είμαι ικανός. K1

能力 nénglì – ικανότητα (ικανός + δύναμη)

熊

xióng – αρκούδα. Όταν το 能 χρησιμοποιήθηκε για το μπορώ, είμαι ικανός, μια φωτιά 灬 προστέθηκε για την αρκούδα能, τονίζοντας την αγριότητά της. K3

熊猫 xióngmāo – πάντα (αρκούδα + γάτα)

用

yòng – χρησιμοποιώ, απασχολώ. Εικονόγραμμα ενός κουβά (που αργότερα γράφτηκε 桶) με προσφορές έτοιμες για χρήση. Το θυμόμαστε ως ένα κλαδί που τρυπά ένα κομμάτι κρέας 月και υποδηλώνει ότι επίκειται η χρήση του. K3

作用 zuòyòng – δράση· λειτουργία (κάνω + χρησιμοποιώ)

角

jiǎo – κέρατο· γωνία. Εικονόγραμμα ενός κέρατου, με ένα μαχαίρι 刀 που δείχνει ότι είναι κοφτερό. K3

角度 jiǎodù – γωνία (γωνία + βαθμός)

解

jiě – λύνω· κόβω, διαχωρίζω· εξηγώ. Η κοπή 刀 του κέρατου角της αγελάδας 牛σημαίνει σκότωμα, διαλογή, λύση, διαχωρισμός. K3

解决 jiějué – επιλύω, λύνω (λύνω + αποφασίζω)

解释 jiěshì – αναπτύσσω· ερμηνεύω (εξηγώ + εξηγώ)

甬

yǒng – μονοπάτι· διάδρομος. Είναι το εικονόγραμμα μιας καμπάνας με διαπεραστικό ήχο και η λαβή από την οποία κρέμεται η καμπάνα. Δίνει την έννοια του ανοίγω, διεισδύω.

甬道 yǒngdào – μονοπάτι, διάδρομος (μονοπάτι + δρόμος)

通

tōng – ενώνω· επικοινωνώ· γενικά. Αρχικά σήμαινε ανεμπόδιστος: ένας δρόμος 辶 που μπορεί να φτάσει οπουδήποτε, όπως ο ήχος της καμπάνας甬. K3

通过 tōngguò – διασχίζω· ξεπερνώ (συνδέω + περνώ)

通知 tōngzhī – ειδοποιώ· ενημερώνω (επικοινωνώ + γνωρίζω)

葡

pú – σταφύλι. Ένα φυτό艹 που μεγαλώνει σέρνοντας匍 (φυτά 甫που λυγίζουν 勹). K3

葡萄 pútao – σταφύλι (σταφύλι + σταφύλι)

前

qián – μπροστά· προς τα εμπρός· πριν. Πηγαίνω προς τα εμπρός όπως η κίνηση (ένα πόδι, τώρα μόνο δύο τελείες) μιας βάρκας (舟 απλοποιημένο ως 月) στο νερό (川 μείον ένα). K1

以前 yǐqián – πριν· παλαιότερα (από ένα σημείο + πριν)

前面 qiánmian – μπροστά· μπροστά από (πριν + πλευρά)

服

fú – υπηρετώ· υπακούω· υποτάσσομαι· ρούχα. Στα δεξιά, ένα χέρι 又 προς έναν άνθρωπο που γονατίζει卩 που σημαίνει παραδίδομαι, υπηρετώ, υπακούω. Αργότερα προστέθηκε μια βάρκα. Υπηρετώ, υπακούω > κάνω (αυτό που διατάσσεται) > ρούχα (που γίνονται). K1

服务员 fúwùyuán – συνοδός· προσωπικό υπηρεσίας (υπηρεσία + προσωπικό)

报

bào – αναφέρω· αποπληρώνω· εφημερίδα. Απλ. 報: Ένα χέρι 又 προς έναν γονατιστό άνδρα卩 του οποίου τα χέρια είναι με χειροπέδες幸: ένας εγκληματίας. Πρέπει να γίνει ενημέρωση για τη σύλληψή του και να καταβληθεί αποζημίωση. K2

报道 bàodào – δελτίο (ειδήσεων) (αναφέρω + τρόπος)

报名 bàomíng – εγγραφή (αναφέρω + όνομα)

舟

zhōu – βάρκα, πλοίο. Εικονόγραμμα μιας βάρκας, που διακρίνεται καλύτερα αν το στρέψουμε κατά 90 μοίρες. Αποτελεί μέρος των χαρακτήρων που σχετίζονται με τα σκάφη και τη ναυσιπλοΐα. K6

青

qīng – πράσινο, μπλε, μαύρο· νέος. Εικονόγραμμα ενός φυτού που βλαστάνει 生από μια μικρή τρύπα (井jǐng φωνητικά αλλαγμένο σε 丹) στη γη και σημαίνει πράσινος, νέος, καθαρός. K5

青年 qīngnián – νεολαία (νέος + χρόνια)

请

qǐng – ζητώ, προσκαλώ, παρακαλώ. Καθαρές青 λέξεις讠. K1

请假 qǐngjià – ζητώ άδεια (ζητώ + άδεια, απουσία)

请客 qǐngkè – προσκαλώ επισκέπτες (προσκαλώ + επισκέπτης)

情

qíng – αγάπη, συναίσθημα· κατάσταση. Μια τρυφερή (όπως των νεαρών φυτών青) καρδιά忄. K2

爱情 àiqíng – αγάπη (αγαπώ + αγαπώ)

睛

jīng – μάτι· βολβός ματιού. Το μαύρο 青 μέρος του ματιού 目. K2

眼睛 yǎnjing – μάτι (μάτι + μάτι)

晴

qíng – καθαρός (καιρός). Ένας καθαρός 青 ήλιος 日. K2

晴天 qíngtiān – καθαρός (καιρός) (καθαρός + ουρανός)

清

qīng – καθαρός, αγνός· ήσυχος. Καθαρό 青 νερό氵. K3

清楚 qīngchu – καθαρός, αγνός (καθαρός + καθαρός)

朋

péng – φίλος. Σώμα 月και σώμα月: τα σώματα δύο φίλων. K1

朋友péngyǒu – φίλος (φίλος + φίλος)

册

cè – βιβλίο· τόμος· αντίγραφο. Απεικονίζει δύο λωρίδες μπαμπού δεμένες: ένα παλιό βιβλίο. K5

典

diǎn – κανόνας· πρότυπο· λεξικό. Δύο χέρια 廾 σηκώνουν ένα βιβλίο 册, το οποίο θεωρείται «πρότυπο, νόμος, κανόνας». K3

字典 zìdiǎn – λεξικό (χαρακτήρες + πρότυπο)

词典 cídiǎn – λεξικό (λέξεις + πρότυπο)

夕

xī – βράδυ· νύχτα· ηλιοβασίλεμα. Εικονόγραμμα της ημισελήνου 月 καθώς ανατέλλει στον ορίζοντα κατά το ηλιοβασίλεμα. Παρόμοιο με το 月. K2

外

wài – εξωτερικός· έξω. Μαντεύω卜 στο ηλιοβασίλεμα 夕, έξω από τον κύριο κύκλο των μαντείων, οι οποίες πραγματοποιούνταν το πρωί. K2

岁

suì – χρόνια, ηλικία. Παρακολουθώ το φεγγάρι 夕 (και τα αστέρια) από ένα βουνό 山 για να υπολογίσω τον χρόνο. K1

万岁 wànsuì – μακρά ζωή, ζωή (δέκα χιλιάδες + χρόνια)

多

duō – πολλά· πολύ· περισσότερο. Δύο κομμάτια κρέατος 月 φαίνονται πολλά, υπερβολικά. Το θυμόμαστε ως πολλές νύχτες 夕. K1

多少 duōshǎo – πόσα; (πολύ + λιγότερο)

多么 duōme – πώς· τι (πολλά + τι)

许多 xǔduō – πολλά· πολύ (υπόσχομαι + πολλά)

ΜΑΘΗΜΑ 8. ΝΕΡΟ

水

shuǐ – νερό· υγρό. Αυτό είναι ένα εικονόγραμμα του νερού που ρέει. Είναι μία από τις πιο κοινές λέξεις-ρίζες που, συντ. 氵, αποτελεί μέρος πολλών χαρακτήρων που σχετίζονται με το νερό, τα υγρά και τα ονόματα ποταμών και λιμνών. K1

水果 shuǐguǒ – φρούτο (νερό + φρούτο)

水平 shuǐpíng – επίπεδο (νερό + επίπεδο)

冰

bīng – πάγος· παγώνω· κρύο. Παγωμένο 冫 (δύο γραμμές πάγου) νερό 水. Το 冫είναι ο χαρακτήρας-ρίζα για τον πάγο· ένα εικονόγραμμα των γραμμών που εμφανίζονται συνήθως στον πάγο. K3

冰箱 bīngxiāng – ψυγείο· καταψύκτης (πάγος + κουτί)

永

yǒng – αιώνια, για πάντα. Μια παραλλαγή του 水 στην οποία ένα άτομο (τώρα μόνο το κεφάλι και ένα πόδι) μέσα στο νερό τονίζει τη συνεχή ροή του. K4

永远 yǒngyuǎn – για πάντα, πάντοτε (αιώνια + μακριά)

泳

yǒng – κολύμπι. Επιτρέπει να μείνει κάποιος μεγάλο χρονικό διάστημα 永 στο νερό 氵. K2

游泳 yóuyǒng – κολυμπώ (κολυμπώ + κολυμπώ)

录

lù – καταγράφω, αντιγράφω· εγγράφω. Το παλιό εικονόγραμμα έδειχνε έναν τόρνο να παίρνει νερό από ένα πηγάδι και κάποιες σταγόνες να πέφτουν. Καθώς ο κουβάς μπαίνει στο πηγάδι, η εκτεταμένη σημασία είναι τρυπώ, εισχωρώ, όπως ένα υλικό γραφής καταγράφει κάτι.

记录 jìlù – κρατώ σημειώσεις· καταγράφω (θυμάμαι + καταγράφω)

绿

lǜ – πράσινος. Για να φτιαχτεί μια ουσία βαφής (για μεταξωτά 纟 ρούχα) με το υγρό που χύνεται 录 μετά την πολτοποίηση πράσινων φυτών 艹 (υπάρχει στις παλαιότερες εκδόσεις). K3

绿色 lǜsè – πράσινο (πράσινο + χρώμα)

原

yuán – πρωτότυπος, προέλευση· πρωταρχικός. Το νερό μιας πηγής 泉 (το καθαρό 白νερό 水 συρρικνώθηκε σε小) στο βουνό 厂, για να σημαίνει το αρχικό, το πρωταρχικό. K4

原来 yuánlái – αρχικός, πρώην (προέλευση + έρχομαι)

愿

yuàn – επιθυμία, θέληση. Προέρχεται 原 από την καρδιά 心. K3

原意 yuányì – σημασία· πρόθεση (επιθυμία + επιθυμία)

世

shì – γενιά· ηλικία· εποχή· κόσμος. Είναι το ίδιο με το τριάντα 卅 (3 φορές το δέκα 十), αλλά με μία από τις δεκάδες 十 τροποποιημένη ώστε να τυλίγεται γύρω από τις άλλες δύο 廿. Τα 30 χρόνια θεωρούνται μια γενιά: μια ανακαίνιση του κόσμου και του χρόνου. K3

世纪 shìjì – αιώνας (εποχή + περίοδος)

雨